
RANGOS DARBŲ SUTARTIS Nr. 

2026 m._________  d. ___ Nr. VP-__
Mažeikiai

Mažeikių muziejus, juridinio asmens kodas 188208984, kurio registruota buveinė yra V. Burbos g. 9, Mažeikiai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujamas direktoriaus Vaidoto Balzerio, veikiančio pagal įstaigos nuostatus, iš vienos pusės (toliau – Užsakovas), ir ____________________, juridinio asmens kodas ____________________, registruota adresu ____________________, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama ____________________, veikiančio pagal ____________________, iš kitos pusės (toliau – Rangovas), toliau kartu šioje viešojo darbų pirkimo – pardavimo sutartyje vadinamos „Šalimis“, sudarėme šią Rangos darbų sutartį (toliau – Sutartis) ir susitarėme dėl toliau išvardintų sąlygų:

I. SUTARTIES DALYKAS IR OBJEKTAS

1.1. [bookmark: _Hlk139621659]Sutarties dalykas – Kultūros paveldo objekto – Viekšnių vaistinės muziejaus – fasadų tvarkybos (remonto, restauravimo) darbų (toliau – Darbai) pirkimas.
1.2. Sutarties objektas – Rangovas įsipareigoja per Sutartyje nustatytus Darbų atlikimo ir užbaigimo terminus ir Sutartyje nustatytomis sąlygomis bei Rangovo kartu su pasiūlymu pateiktomis lokalinėmis sąmatomis atlikti, perduoti ir užbaigti Darbus Mažeikių muziejaus struktūriniame padalinyje – Viekšnių vaistinės muziejuje,  vadovaujantis UAB „Klaipėdos projektas“ parengtu projektu Nr. KLP-025-04-02, Nr. VP-2-TvDP „Namo muziejaus (u.k. 10791) Mažeikių raj. Sav., Viekšnių sen., Viekšnių m., Tilto g. 3, fasadų tvarkybos (remonto, restauravimo) darbų projektas“ (toliau – Projektas),  o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka.
1.3. Darbų apimtis ir kiekiai nurodyti Projekte (Sutarties 1 priedas), namo muziejaus (u.k. 10791) Mažeikių raj. Sav., Viekšnių m., Viekšnių sen., Mažeikių raj. sav. polichrominių tyrimų ataskaitoje (Sutarties 2 priedas), namo muziejaus (u.k. 10791) Mažeikių raj. Sav., Viekšnių m., Viekšnių sen., Mažeikių raj. sav. taikomųjų tyrimų ataskaitoje (Sutarties 3 priedas), Techninėje specifikacijoje su priedu (Sutarties 4 priedas), Darbų kiekių žiniaraščiuose (Sutarties 5 priedas).
1.4. Darbų atlikimo vieta – Tilto g. 3, Viekšniai, Mažeikių r.
1.5. Darbų atlikimo terminas – 3 (trys) mėnesiai nuo darbų vykdymo vietos (toliau – Statybvietės) perdavimo-priėmimo akto pasirašymo dienos. Defektų šalinimo terminas į šį laikotarpį įskaičiuotas.
1.6. Maksimalus Sutarties galiojimo terminas – 4 (keturi) mėnesiai, skaičiuojant nuo jos įsigaliojimo dienos. Sutarčiai pasibaigus, lieka galioti Darbų kokybės garantijos, atsiskaitymo, netesybų, nuostolių atlyginimo bei ginčų, kylančių iš šios Sutarties, sprendimo tvarka.
[bookmark: _Hlk139621841]
II. SUTARTIES KAINA IR ATSISKAITYMO TVARKA

2.1. Ši Sutartis yra fiksuotos kainos sutartis.
2.2. Pradinė Sutarties vertė yra lygi laimėjusio Rangovo pasiūlymo kainai be PVM _______ Eur (suma žodžiais). Bendra Sutarties kaina su PVM __________ (suma žodžiais), kuri apima visą pirkimo dokumentuose ir Sutartyje nurodytą perkamų Darbų kiekį, įskaitant visus privalomus mokesčius ir kitas Rangovo patiriamas su Sutarties vykdymu susijusias išlaidas.  
2.3. Šalys susitaria, kad į Rangovo viešojo pirkimo metu  pasiūlytą kainą yra įskaičiuotos visos Rangovo tiesioginės ir netiesioginės išlaidos, mokesčiai, darbo jėgos, mechanizmų ir medžiagų kaina, papildomi ir nenumatyti darbai, transporto ir visos kitos, įvertinus visas veiklos rizikas, susijusias su Darbų atlikimu pagal šią sutartį, Rangovo išlaidos. Jokios papildomos Rangovo išlaidos nebus apmokamos ar kompensuojamos.  
2.4. Rangovas neturi teisės reikalauti padengti jokių išlaidų, viršijančių Sutarties dalyko kainą nurodytą 2.2 papunktyje. Jeigu, siekiant laiku ir tinkamai įvykdyti Sutartį, reikia atlikti darbus, kurie buvo nurodyti pirkimo dokumentuose, bet Rangovas jų nenumatė sudarant šią Sutartį, bet turėjo ir galėjo juos numatyti ir jie būtini šiai Sutarčiai tinkamai įvykdyti, šiuos darbus Rangovas atlieka savo sąskaita.
2.5. Sutarties kaina dėl bendro kainų lygio kitimo perskaičiuojama nebus.
2.6. Sutarties kainos peržiūra dėl pasikeitusio taikomo pridėtinės vertės mokesčio (PVM) dydžio atliekama tokia tvarka ir sąlygomis:
2.6.1. mokestis, kuriam pasikeitus perskaičiuojama bendra Sutarties kaina – pridėtinės vertės mokestis (PVM). Pasikeitus kitiems mokesčiams, bendra Sutarties kaina nebus perskaičiuojama;
2.6.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, pagal kurį keičiasi PVM mokesčio tarifas;
2.6.3. perskaičiavimo formulė: pasikeitus PVM tarifo dydžiui bendroje Sutarties kainoje esantis PVM tarifas neatliktiems Darbams keičiamas (mažinamas ar didinamas) pagal Lietuvos Respublikos teisės aktus;
2.6.4. bendros Sutarties kainos pakeitimas įforminamas papildomu Šalių susitarimu;
2.6.5. perskaičiuota bendra Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, pagal kurį keičiasi šio mokesčio tarifas, nurodytos tarifo įsigaliojimo dienos.
2.7. Bendra Sutarties kaina apima ir tuos Darbus, kurie nors ir nėra tiesiogiai nustatyti Sutartyje (pirkimo dokumentuose), bet paaiškėtų, kad yra būtini Sutarčiai įvykdyti. 
2.8. Techninėje specifikacijoje (Sutarties 4 priedas) ir Projekte (Sutarties 1 priedas) nurodyti kiekiai bei apimtys neturi būti laikomi faktiniu ir tiksliu Darbų, kuriuos Rangovui reikia atlikti, kiekiu.
2.9. Jei Rangovo įvykdytų Darbų faktinis kiekis skiriasi nuo nurodyto perkamo kiekio (nurodyto tvarkybos darbų kiekių žiniaraščiuose) iki 15 proc. (pinigine verte), skaičiuojant nuo Pradinės sutarties vertės, bus laikoma, kad šie didesni ar mažesni Darbų kiekiai buvo įskaičiuoti į mokėtiną pagal Sutartį kainą, t. y. nepriklausomai nuo faktinio atliktų Darbų kiekio Sutarties kaina negali būti keičiama. Iki 15 proc. (pinigine verte) didesni atliktų darbų kiekiai nelaikomi papildomais Darbais, o mažesni – atsisakomais Darbais. 
2.10. Užsakovas už visą pirkimo dokumentuose ir sutartyje numatytą pirkimo objektą sumoka Rangovo pasiūlyme nurodytą kainą, jeigu faktinis ir pirkimo dokumentuose bei Sutartyje Užsakovo nurodytų Darbų kiekis (skaičiuojant pinigine verte) nesiskiria daugiau kaip 15 procentų, skaičiuojant nuo pradinės Sutarties vertės. Iki 15 procentų, skaičiuojant nuo Pradinės sutarties vertės, darbų faktinių kiekių (skaičiuojant pinigine verte) neatitikimas orientaciniams (projektiniams) kiekiams, kurie nurodyti pirkimo dokumentuose – priskiriamas Rangovo atsakomybei ir rizikai.
2.11. Jei darbų faktinis kiekis skiriasi nuo orientacinių (projektinių) kiekių daugiau kaip 15 procentų (skaičiuojant pinigine verte), skaičiuojant nuo Pradinės sutarties vertės, bendra Sutarties kaina keičiama dėl visų darbų kiekių, viršijančių 15 procentų skirtumo ribą, atliekant Sutarties keitimą nustatyta tvarka ir taikant kiekių (apimčių) keitimo sąlygas, nurodytas Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (aktualios redakcijos), III skyriuje. Tokių darbų kiekių vertės nustatymo, teikimo ir tvirtinimo procedūra atliekama analogiškai kaip pagal pakeitimų procedūrą, nurodytą Sutarties 9 skyriuje „Darbų keitimas, atsisakymas ir papildomi darbai“.
2.12. Darbų perdavimas ir priėmimas įforminamas Tvarkybos darbų priėmimo aktu (toliau – Aktas). Detali Darbų atlikimo, perdavimo-priėmimo tvarka aprašyta šios Sutarties III skyriuje. 
2.13. Apmokėjimas yra vykdomas po Akto pasirašymo. Užsakovas už faktiškai, laiku ir kokybiškai atliktus Darbus su Rangovu atsiskaito ne vėliau kaip per 30 (trisdešimt) kalendorinių dienų nuo sąskaitos faktūros gavimo dienos.
2.14. Sąskaita faktūra pagal šią Sutartį turi būti teikiama tik elektroniniu būdu, naudojantis  platformos „Sąskaitų administravimo bendroji informacinė sistema“ (toliau – SABIS) priemonėmis. Esant platformos SABIS sutrikimams, Rangovas sąskaitą faktūrą teikia Užsakovui kitu su Užsakovu suderintu būdu.
2.15. Sąskaita faktūra turi būti pateikiama ne anksčiau nei abiejų Šalių suderinti mokėjimo dokumentai (atliktų darbų aktas), pasirašytas Aktas be trūkumų / pastabų.  
2.16. Užsakovas už atliktus Darbus su Rangovu atsiskaito mokėjimo pavedimu į Rangovo nurodytą sąskaitą.

III. [bookmark: _Hlk101956437]DARBŲ ATLIKIMO, PERDAVIMO-PRIĖMIMO TVARKA

3.1. Darbai turi būti pradėti įsigaliojus Sutarčiai bei šalims pasirašius Statybvietės perdavimo-priėmimo aktą ir baigti per Sutarties 1.5 papunktyje nurodytą terminą. 
3.2.  Baigęs Darbus, Rangovas inicijuoja tvarkybos darbų priėmimą ir Akto pasirašymą, kaip tai numatyta PTR 3.05.01:2015 “Tvarkybos darbų priėmimo taisyklės”.
3.3. Rangovas parengia dokumentus, reikalingus kreipiantis į Kultūros paveldo departamentą prie Kultūros ministerijos dėl Tvarkybos darbų priėmimo ir prašymą per Kultūros paveldo elektroninių paslaugų informacinę sistemą arba raštišką prašymą priimti tvarkybos darbus, kaip tai numatyta PTR 3.05.01:2015 “Tvarkybos darbų priėmimo taisyklės”.
3.4. Jeigu Kultūros paveldo departamentas prie Kultūros ministerijos pateikia pastabų dėl atliktų Darbų kiekio ir/arba kokybės ir/arba nustatomi atliktų darbų kokybės trūkumai, Užsakovas, atsižvelgdamas į trūkumų pobūdį, kiekį bei sudėtingumą, nurodo Rangovui protingą terminą, kuris negali būti ilgesnis, nei 30 (trisdešimt) kalendorinių dienų, Darbų neatitikimams/trūkumams pašalinti, kuris skaičiuojamas nuo raštiškų pastabų pateikimo Rangovui dienos.
3.5. Tvarkybos darbų priėmimo data laikoma  Akto patvirtinimo data.

IV. SUTARTIES ŠALIŲ TEISĖS IR ĮSIPAREIGOJIMAI

4.1. Rangovas įsipareigoja:
4.1.1. [bookmark: _Hlk104534129]atlikti visus Techninėje specifikacijoje (Sutarties 4 priedas)  ir Projekte (Sutarties 1 priedas) numatytus Darbus, vadovaudamasis Lietuvos Respublikos statybos įstatymu, Paveldo tvarkybos reglamentais ir kitais Lietuvos Respublikoje galiojančiais privalomaisiais normatyviniais aktais ir taisyklėmis, atliekant tvarkomuosius paveldosaugos ir statybos darbus nekilnojamojo kultūros paveldo statiniuose ir jų teritorijose (Projekto 2 dalis – „Normatyviniai dokumentai“), pagal šią Sutartį savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Darbų atlikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias kokybiškai pagal Užsakovo pateiktą Projektą (Sutarties 1 priedas) ir Techninę specifikaciją (Sutarties 4 priedas) šioje Sutartyje nurodytais terminais ir sąlygomis; 
4.1.2. turėti galiojantį ypatingojo statinio statybos rangovo kvalifikacijos atestatą; 
4.1.3. pagal galiojančiuose Lietuvos Respublikos teisės aktuose paskirti kvalifikuotus specialistus Darbams atlikti ir užtikrinti, kad Sutarties sudarymo momentu ir visą jos galiojimo laikotarpį Darbus atliktų reikiamas ir optimalus specialistų skaičius ir Rangovo specialistai turėtų reikiamą kvalifikaciją ir patirtį; užtikrinti, kad bent vienas rangovo (rangovų grupės ar kitų ūkio subjektų, kurių pajėgumais remiasi rangovas) specialistas turėtų Nekilnojamojo kultūros paveldo apsaugos specialisto atestatą, suteikiantį teisę vadovauti tvarkomiesiems statybos darbams ir tvarkybos remonto darbams kultūros paveldo objekte;
4.1.4. užtikrinti, kad statybvietėje statybos darbus atliekantys asmenys bei kiti statybvietėje esantys fiziniai asmenys turėtų skaidriai dirbančių asmens identifikavimo kodus (kai jiems kodas negali būti suformuotas – kode užšifruojamus duomenis pagrindžiančius dokumentus) arba identifikavimo priemonę;
4.1.5. Techninėje specifikacijoje (Sutarties 4 priedas) ir Projekte (Sutarties 1 priedas) nurodyta tvarka derinti atliekamus Darbus su suinteresuotais asmenimis; Rangovas privalo sudaryti sąlygas Užsakovo atstovams bei statybos techninės priežiūros vadovui lankytis objekte bei susipažinti su visa Darbų dokumentacija;
4.1.6. garantuoti ir atsakyti už darbo saugumą objektuose, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta Darbų vykdymo teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Atsakomybė už nelaimingus atsitikimus darbe tenka Rangovui. Rangovas užtikrina, kad nebus pažeisti trečiųjų asmenų interesai;
4.1.7. imtis visų priemonių Užsakovo, jam patikėto turto saugumui užtikrinti ir prisiimti atsakomybę už bet kokį aplaidumą, dėl kurio tas turtas buvo prarastas arba sugadintas; Rangovas iki Darbų pradžios privalo pateikti Užsakovui įrodymą, kad Rangovas yra apdraudęs savo civilinę atsakomybę ir Darbus, kaip nustatyta Lietuvos Respublikos statybos įstatyme, bei pateikti draudimo liudijimų (polisų) tinkamai patvirtintas kopijas. Privalomojo draudimo sutartys turi galioti nuo Darbų pradžios datos iki Darbų pabaigos datos;
4.1.8. savo sąskaita apsaugoti ir apginti Užsakovą, jo atstovus ir darbuotojus nuo bet kokių ieškinių, reikalavimų, nuostolių ar žalos, kylančių iš bet kokio Rangovo veiksmo ar neveikimo, atliekant Darbus, įskaitant ir teisinių nuostatų pažeidimus arba trečios šalies teisių į patentus, prekinius ženklus ir kitas intelektinės bei pramoninės nuosavybės formas. Rangovas atsako tik už tuos ieškinius, reikalavimus, nuostolius ar žalą, kurie yra tiesiogiai susiję su jo sutartinių prievolių nevykdymu;
4.1.9. teikti Užsakovui informaciją susijusią su Darbų vykdymu;
4.1.10. parengti Darbų perdavimo-priėmimo dokumentaciją pagal norminių teisės aktų reikalavimus;
4.1.11. Kultūros paveldo departamento prie Kultūros ministerijos įgaliotiems darbuotojams nurodžius atliktų Darbų trūkumus / neatitikimus / pastabas, ištaisyti juos savo sąskaita per Užsakovo nurodytą protingą terminą;
4.1.12. užbaigęs Darbus, nedelsiant pateikti visus reikiamus dokumentus dėl Darbų užbaigimo bei dalyvauti Darbų užbaigimo procedūrose šioje Sutartyje nurodytomis sąlygomis;
4.1.13. įvykdęs Sutartyje aptartus Darbus iki Akto patvirtinimo dienos, savo lėšomis pašalinti Darbų metu susikaupusias įvairias atliekas, o utilizuotinas – utilizuoti savo lėšomis;
4.1.14. PVM sąskaitą faktūrą pateikti elektroniniu būdu, naudojant platformos SABIS priemones;
4.1.15. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
4.1.16. vykdyti Užsakovo raštiškus teisėtus nurodymus, susijusius su šios Sutarties vykdymu;
4.1.17. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti užbaigti Darbų atlikimą šioje Sutartyje nustatytais terminais; 
4.1.18. pasitelkti subrangovais, kurie nurodyti Pasiūlyme, jeigu vykdant Sutartį jie pasitelkiami. Rangovas pradėjęs vykdyti Sutartį įsipareigoja pranešti Užsakovui tuo metu žinomų subrangovų pavadinimus, kontaktinius duomenis ir jų atstovus. Rangovas subrangovus gali keisti tik pateikęs Užsakovui raštišką tokio pakeitimo pagrindimą ir gavęs raštišką Užsakovo sutikimą. Jeigu Rangovas sutarties vykdymo metu nori pasitelkti naujus subrangovus, kurie nebuvo nurodyti Rangovo pasiūlyme, jis privalo apie tai raštu informuoti Užsakovą bei kartu su informacija apie naujus subrangovus pateikti ir subrangovo pašalinimo pagrindų nebuvimą patvirtinančius dokumentus ir dokumentus, patvirtinančius kvalifikacijos reikalavimų atitikimą (jeigu tokie buvo keliami).
4.1.19. prisiimti atsakomybę už subrangovų neįvykdytas arba netinkamai įvykdytas prievoles, jeigu Rangovas juos pasitelkė savo prievolėms pagal šią Sutartį įvykdyti;
4.1.20. Užtikrinti, kad Sutarties vykdymo metu naudojamos statybinės medžiagos ir produktai, nurodyti Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktuali redakcija) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 2 priedo XIII–XVI skyriuose, atitinka tokioms statybinėms medžiagoms ir produktams Aprašo 2 priedo XIII–XVI skyriuose nustatytus minimalius aplinkos apsaugos kriterijus;
4.1.21. Užsakovui, Užsakovo paskirtam asmeniui, atsakingam už Sutarties vykdymą, techniniam prižiūrėtojui prašant, nedelsiant pateikti dokumentus, patvirtinančius, kad Rangovas, vykdydamas Sutartį, taiko 4.1.20 papunktyje  nurodytus minimalius aplinkos apsaugos kriterijus;
4.1.22. tinkamai vykdyti visas kitas prievoles, nustatytas Sutartyje, jos prieduose, teisės aktuose, taikomuose vykdant Sutartį, ir (ar) kylančias iš šios Sutarties.
4.2. Rangovas turi teisę:
4.2.1. gauti Sutarties kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;
4.2.2. naudotis Lietuvos Respublikos įstatymuose numatytomis Rangovo teisėmis;
4.2.3. jei Užsakovas naudojasi Sutarties 4.4.4 papunktyje įtvirtinta tiesioginio atsiskaitymo su subrangovais galimybe, Rangovas turi teisę prieštarauti nepagrįstiems mokėjimams subrangovams, pateikdamas Užsakovui ir subrangovui raštišką tokio prieštaravimo pagrindimą;
4.2.4. Darbams vykdyti naudotis tokiu elektros ir vandens kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Tokiu atveju, Rangovas privalo įrengti apskaitos prietaisus ir apmokėti Užsakovui už sunaudotą vandenį bei elektrą rinkos kainomis, kurias Užsakovas moka energetinių išteklių tiekimo įmonėms.
4.3. Užsakovas įsipareigoja:
4.3.1. laiku priimti iš Rangovo tinkamai ir kokybiškai atliktus Darbus ir laiku už juos atsiskaityti šioje Sutartyje nustatyta tvarka; 
4.3.2. perduoti Rangovui Statybvietę ir jos valdymo teisę ne vėliau nei per 7 (septynias) darbo dienas nuo sutarties įsigaliojimo dienos, Šalims pasirašant Statybvietės perdavimo-priėmimo aktą.
4.3.3. Rangovui sudaryti visas sąlygas, suteikti informaciją ar dokumentus, būtinus Darbams atlikti.
4.4. Užsakovas turi teisę:
4.4.1. kontroliuoti ir prižiūrėti, ar atliekamų Darbų eiga, kiekis, kaina, įrangos naudojimas atitinka Rangovo parengtą kiekių žiniaraštį, aktus, PVM sąskaitas faktūras;
4.4.2. reikalauti, kad Rangovas Darbus vykdytų laikydamasis normatyvinių darbų atlikimo dokumentų reikalavimų;
4.4.3. jeigu Darbai atlikti nekokybiškai, nepasirašyti Akto ir nemokėti už suteiktas Darbus tol, kol Rangovas nepašalins nustatytų trūkumų ir kol nebus nustatyta tvarka patvirtintas Aktas;
4.4.4. tiesiogiai atsiskaityti su subrangovais (jeigu Rangovas juos pasitelkia). Apie tai Užsakovas raštu informuoja subrangovą per 3 (tris) darbo dienas po informacijos apie jį gavimo dienos. Subrangovas norėdamas pasinaudoti tokia galimybe, raštu pateikia prašymą Užsakovui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir subrangovo sutartyje (sudarytoje tarp Rangovo ir subrangovo) nustatytus reikalavimus. Trišalėje sutartyje atsiskaitymo su subrangovu tvarka bus nustatoma vadovaujantis šioje Sutartyje numatyta atsiskaitymo tvarka. Tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo;
4.4.5. reikalauti, kad Rangovas, atlikęs Darbus pažeisdamas šioje Sutartyje numatytas sąlygas, nesilaikęs normatyvinių statybos dokumentų ir kitų teisės aktų reikalavimų, per nustatytą protingą terminą:
4.4.5.1. neatlygintinai pakeistų nekokybiškas medžiagas, gaminius, dirbinius, įrangą, arba
4.4.5.2. neatlygintai pagerintų atliekamų Darbų kokybę, arba
4.4.5.3. neatlygintai ištaisytų netinkamai atliktus Darbus, arba
4.4.5.4. atlygintų Užsakovui Darbų trūkumų šalinimo išlaidas.
4.5. Darbų rezultato, įrengimų ar Rangovo naudojamų medžiagų atsitiktinio žuvimo ar sugadinimo atveju nuo Darbų pradžios iki Darbų perdavimo Užsakovui momento, rizika tenka Rangovui.
4.6. Užsakovas turi teisė sustabdyti darbus jeigu Rangovas nevykdo Sutarties 4.1.21 papunktyje nurodyto reikalavimo iki tol kol šis reikalavimas bus įvykdytas.

V. DARBŲ KOKYBĖS GARANTIJA

5.1. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu.
5.2. Rangovas per visą garantinį laiką užtikrina, kad atlikti Darbai atitinka normatyvinių darbų atlikimo dokumentų nustatytus reikalavimus. Sutarties įvykdymo užtikrinimo forma yra bauda.


VI. SUTARTIES ŠALIŲ ATSAKOMYBĖ

6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. 
6.2. Sutarties tinkamas įvykdymas iš Rangovo pusės yra užtikrinamas netesybomis – 5 (penkių) procentų bauda nuo bendros Sutarties kainos be PVM (Sutarties 2.2 papunktis). Sutarties įvykdymo užtikrinimo dalykas – Rangovo įsipareigojimų pagal Sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas. 
6.3. Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę Užsakovui dėl Rangovo kaltės pažeidus Sutartį. Jei kartu su darbais bus pristatomos prekės, kurias gamina ne pats Rangovas, o gamintojas,  Rangovas, teikdamas pasiūlymą pirkimui ir vykdydamas Sutartį,  atsako ir už dėl gamintojo kaltės atsiradusius šios Sutarties pažeidimus.  
6.4. Jei Rangovas nevykdo savo sutartinių įsipareigojimų ar vykdo juos netinkamai, Užsakovas pareikalauja sumokėti Sutarties 6.2 papunktyje numatyto procentinio dydžio baudą. Prieš pateikdamas reikalavimą sumokėti baudą, Užsakovas įspėja apie tai Rangovą, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti.
6.5. Dėl Užsakovo kaltės neatlikus apmokėjimo šioje Sutartyje nustatytais terminais, Rangovo raštišku pareikalavimu, Užsakovas privalo sumokėti Rangovui 0,02 proc. delspinigių nuo laiku neapmokėtos sumos už kiekvieną pradelstą dieną.
6.6. Rangovui neatlikus Darbų šioje Sutartyje ir jos prieduose nustatytais terminais, Užsakovas be oficialaus įspėjimo ir nesumažindamas kitų savo teisių gynimo būdų turi teisę skaičiuoti 0,02 proc. dydžio delspinigius nuo bendros Sutarties kainos (Sutarties 2.2 papunktis). Rangovas atlygina dėl to Užsakovo patirtus nuostolius. Rangovui uždelsus atlikti Darbus daugiau kaip 7 (septynias) kalendorines dienas, Užsakovas turi teisę reikalauti iš Rangovo sumokėti 20,00 (dvidešimt) eurų baudą už kiekvieną uždelstą dieną iki bus kol bus atlikti uždelsti Darbai. 
6.7. Sutarties 7.5 ir 7.6 papunkčiuose numatytos netesybos pradedamos skaičiuoti kitą dieną pasibaigus Sutartyje ar jos prieduose nustatytiems apmokėjimo / darbų atlikimo terminams ir baigiami skaičiuoti iki atitinkamos Šalies savo įsipareigojimų įvykdymo dienos.
6.8. Jei Rangovas nekokybiškai atlieka Sutartyje numatytus Darbus, Užsakovas turi teisę surašyti Sutarties pažeidimo aktą. Šio akto pagrindu Užsakovas turi teisę taikyti Rangovui 2 (dviejų) procentų dydžio baudą nuo bendros Sutarties kainos be PVM (Sutarties 2.2 papunktis) už kiekvieną pažeidimo atvejį. Pažeidimo (defektinis) aktas surašomas dalyvaujant Rangovo atstovui. Jeigu Rangovo atstovas neatvyksta sutartu laiku arba atsisako dalyvauti, surašomas vienašalis pažeidimo (defektinis) aktas jam nedalyvaujant, kuris Rangovui yra privalomas. Rangovas privalo savo sąskaita pašalinti Darbų trūkumus. Nepašalinus trūkumų per nustatytą terminą, šiame papunktyje numatyta bauda taikoma pakartotinai.
6.9. Užsakovas turi teisę reikalauti, o Rangovas, gavęs Užsakovo reikalavimą, privalo sumokėti 5 (penkių) procentų baudą nuo bendros Sutarties kainos be PVM (Sutarties 2.2 papunktis) ir padengti visus Užsakovo dėl to patirtas išlaidas ir tiesioginius nuostolius, kurių nepadengia ši bauda, esant bent vienai iš žemiau nurodytų aplinkybių: 
6.9.1. Rangovas atsisako vykdyti Sutartį, t. y. Rangovas aiškiai savo veiksmais / neveikimu parodo savo ketinimą nevykdyti savo įsipareigojimų pagal Sutartį; 
6.9.2. Rangovui vienašališkai nutraukus Sutartį, nesant Užsakovo kaltės;
6.9.3. jei Sutartis nutraukiama Užsakovo iniciatyva dėl Rangovo kaltės arba dėl esminio Sutarties pažeidimo.
6.10. Užsakovui sustabdžius darbus Sutarties 4.6 papunktyje nurodytu pagrindu, Rangovas moka Užsakovui 0,02 % delspinigius nuo bendros Sutarties kainos be PVM (Sutarties 2.2 papunktis) už kiekvieną sustabdymo dieną.
6.11. Užsakovas reikalavimą sumokėti netesybas (baudą arba delspinigius) pateikia Rangovui raštu (elektroniniu paštu) Sutartyje nurodytu adresu. Rangovas privalo netesybas (baudą arba delspinigius)  pagal šią Sutarties nuostatą sumokėti į šioje Sutartyje nurodytą Užsakovo sąskaitą ne vėliau kaip per 5 (penkias) kalendorines dienas nuo Užsakovo reikalavimo mokėti gavimo dienos. Jeigu netesybos (bauda arba delspinigiai), per nustatytą terminą nesumokami, Užsakovas išskaičiuoja netesybų (baudų arba delspinigių) sumą iš Rangovui mokėtinų sumų.
6.12. Užsakovas turi teisę vienašališkai sustabdyti mokėjimus ir yra atleidžiamas nuo pareigos mokėti delspinigius, jeigu Darbai atlikti nekokybiškai iki Darbų kokybė bus ištaisyta.
6.13. Šalys pareiškia ir pripažįsta, kad šioje Sutartyje nustatytos netesybos yra laikomos teisingomis bei protingo dydžio ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusios Šalies patirtų nuostolių suma, kurią kita Šalis turi kompensuoti nukentėjusiai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.
6.14. Šalys susitaria, kad iškilus vienos iš šios Sutarties Šalių atsakomybei, kaltoji Šalis privalės visiškai atlyginti nuostolių padengimo, išieškojimo, ginčų sprendimo ir teismų išlaidas.
6.15. Delspinigių ir baudos sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

VII. SUTARTIES VYKDYMO SUSTABDYMAS

7.1. Esant svarbioms aplinkybėms, nepriklausančiomis nuo Rangovo valios, dėl kurių Rangovas negali vykdyti savo sutartinių įsipareigojimų ir / arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Užsakovui būtinas papildomas laikas atlikti papildomą pirkimą; itin nepalankios klimatinės sąlygos, ar kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Užsakovas), Užsakovas turi teisę sustabdyti Rangovo įsipareigojimų ar kurios nors jų dalies, kuri negali būti vykdoma, vykdymą. 
7.2. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas. 
7.3. Jei Rangovo sutartinių įsipareigojimų vykdymas dėl priežasčių, nepriklausančių nuo Rangovo, buvo sustabdytas laikotarpiui, ne trumpesniam nei 30 (trisdešimt) dienų (maksimalus Sutarties sustabdymo laikotarpis), praėjus 30 (trisdešimt) dienų Užsakovas gali rašytiniu pranešimu Rangovo pareikalauti atnaujinti Sutarties vykdymą per 5 (penkias) dienas arba nutraukti Sutartį.
7.4. Tais atvejais, kai Sutarties vykdymo sustabdymas truko ilgiau nei Sutarties sustabdymo metu buvo likęs terminas iki Rangovo sutartinių įsipareigojimų įvykdymo pabaigos, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Rangovo sutartinių įsipareigojimų įvykdymo pabaigos. 
7.5. Tais atvejais, kai Sutarties vykdymo sustabdymas truko trumpiau nei Sutarties sustabdymo metu buvo likęs terminas iki Rangovo sutartinių įsipareigojimų įvykdymo pabaigos, Rangovo sutartinių įsipareigojimų vykdymo terminas pratęsiamas tokiam laikotarpiui, kuriam jis buvo sustabdytas. 
7.6. Užsakovas taip pat turi teisę sustabdyti Darbų ar kurios nors jų dalies vykdymą, jeigu jam pagrįstai kyla įtarimų dėl tiekiamų Darbų  kokybės ir reikia laiko patikrinti bei įsitikinti tiekiamų Darbų kokybe. Tokiu atveju Darbų ar jų dalies atlikimo stabdymas galimas iki 5 (penkių) darbo dienų. Sustabdytų Darbų ar jų dalies vykdymas atnaujinamas šios Sutarties 7.4 ir 7.5 papunkčiuose nustatyta tvarka. Užsakovo galimybė pasinaudoti šia teise negali priklausyti nuo Rangovo valios ar būti jo įtakojama.
7.7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą bei pridedant dokumentus, patvirtinančius sustabdymo pagrindą (jeigu tokie galimi).

VIII. DARBŲ KEITIMAS, ATSISAKYMAS IR PAPILDOMI DARBAI

8.1.  Jei dėl nenumatytų, nuo šalių nepriklausančių aplinkybių, racionaliai naudojant Darbų vykdymui skirtas lėšas, Sutartyje numatytą atskirą Darbą (ar jo dalį) būtina keisti kitu Darbu, raštu pagrindžiamos aplinkybės, sąlygojančios būtinybę atlikti Darbų pakeitimus, Rangovas pateikia nevykdytinų darbų lokalinę sąmatą, kurioje nurodo nevykdytinų Darbų kainas bei papildomus Darbus, t. y. vietoje nevykdomų Darbų siūlomų atlikti Darbų lokalinę sąmatą. Darbų kainos sąmatose negali viršyti vidutinių rinkos kainų, numatytų UAB „Sistela“ rinkiniuose. Darbų keitimas / atsisakymas / papildomi Darbai įforminamas papildomu susitarimu. 
8.2. Apskaičiuodamas atsisakomų arba įsigyjamų papildomų darbų kainas (keičiant darbus, jų kaina skaičiuojama kaip vienų darbų atsisakymas ir papildomų darbų įsigijimas) pagal kiekio (apimties) keitimo sąlygas, Užsakovas įvertina pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų sąnaudas) bei netiesiogines (pridėtinės, statybvietės ir pelno) išlaidas.
8.3. Darbų pakeitimai gali būti atliekami tik jei jie būtini Darbams tinkamai atlikti ir užbaigti ir tik dėl iki Sutarties pasirašymo nenumatytų aplinkybių, tokių kaip klaidingos, neracionalios ar kitos nuo Sutarties Šalių nepriklausančių, aplinkybių. Visi Darbų pakeitimai nustatyta tvarka derinami su statinio projekto vykdymo priežiūrą atliekančiu subjektu.
8.4. Šalims sutarus dėl Darbų pakeitimo ir/ar papildomų Darbų būtinybės, motyvuotą siūlymą dėl Darbų pakeitimo ir / ar papildomų Darbų būtinybės ir jį pagrindžiančius dokumentus Užsakovo atsakingam už Sutarties vykdymą asmeniui Rangovo atstovas raštu pateikia prašymą dėl keičiamų ir / ar papildomų Darbų pagrįstumo bei Darbų keitimą ir / ar papildomų Darbų būtinybę pagrindžiančius dokumentus, nurodo keičiamų ir / ar papildomų Darbų pavadinimus, vienetus, kiekius, taip pat pateikia argumentus, pagrindžiančius Darbų pakeitimo ir / ar papildomų Darbų būtinybę, techninius sprendinius, įkainių nustatymo pagrindimą ir skaičiavimą. Užsakovo atsakingas už Sutarties vykdymą asmuo, išnagrinėja keičiamų ir / ar papildomų Darbų būtinybę pagrindžiančių dokumentų pagrįstumą. Jei Užsakovo atsakingas už Sutarties vykdymą asmuo pateiktuose dokumentuose nustato netikslumų ir (ar) klaidų, grąžina tikslinti juos pateikusiam Rangovui. Susitarimas dėl keičiamų ir/ar papildomų darbų turi būti pasirašytas abiejų Šalių. Užsakovui patvirtinus susitarimą dėl keičiamų ir/ar papildomų, Rangovas gali pradėti vykdyti papildomus Darbus. Susitarimas dėl keičiamų ir / ar papildomų Darbų laikomas sudėtine Sutarties dalimi.
8.5. Užsakovas jokiais atvejais neapmoka už Rangovo atliktus papildomus Darbus, kurių Rangovas iš anksto raštu nesuderino su Užsakovu. Jei siekiant tinkamai ir laiku atlikti Darbus, reikia atlikti tam tikrus Darbus, kurių Rangovas nenumatė sudarydamas Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos Darbus Rangovas atlieka savo sąskaita.
8.6. Šiame skyriuje nurodyti Darbų keitimai, atsisakymai ir papildomi Darbai atliekami vadovaujantis Lietuvos Respublikos viešųjų pirkimo įstatymo 89 straipsnio nuostatomis bei Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (aktualia redakcija).

IX. SUBRANGOVAI. SUBRANGOVŲ IR SPECIALISTŲ KEITIMO TVARKA

9.1.  Sutarčiai vykdyti pasitelkiami šie subrangovai: [surašyti Rangovo pasiūlyme nurodytus subrangovus, jeigu tokių nėra įrašyti žodį „nėra]. Rangovas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subrangovų kontaktinius duomenis ir subrangovų atstovus.
9.2. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą ir gavus jo sutikimą.
9.3. Jei Sutartyje keičiami subrangovai, kurių pajėgumais kvalifikacijai pagrįsti rėmėsi Rangovas, kartu su informacija apie naujus subrangovus turi būti pateikti naujo subrangovo pašalinimo pagrindų nebuvimą ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus. Užsakovas reikalauja, kad naujo subrangovo kvalifikacija būtų ne žemesnė nei buvo reikalaujama pirkimo dokumentuose.
9.4. Tais atvejais, kai kvalifikacijai pagrįsti Rangovas nesiremia subrangovų pajėgumais, Užsakovas netikrina šių subrangovų pašalinimo pagrindų.     
9.5. Pakeitus Sutartyje numatytus subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
9.6. Specialisto keitimas ar naujo skyrimas galimas, tik esant vienai iš šių priežasčių:
9.6.1. Sutartyje numatytas specialistas atleidžiamas, atsistatydina iš pareigų, išeina iš darbo, negali eiti savo pareigų dėl ligos ar traumos; 
9.6.2. siekiant tinkamai ir laiku įvykdyti Sutartį būtina padidinti Darbų spartą dėl Darbų atlikimui nepalankių gamtinių sąlygų ar kitų pagrįstų (nenumatytų) aplinkybių;
9.6.3. esant kitoms nenumatytoms pagrįstoms aplinkybėms.
9.7. Sutarties 9.6 papunktyje nurodytu atveju Rangovas privalo raštu pateikti Užsakovo atstovui – atsakingam Sutarties vykdytojui:
9.7.1. pagrįstą prašymą, pridedant jį pagrindžiančius dokumentus; 
9.7.2. naujo specialisto dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus, keliamus specialistui. 
9.8. Naujo specialisto paskyrimas įforminamas Rangovo įmonės vadovo įsakymu, kurio kopija pateikiama Užsakovo atstovui – atsakingam Sutarties vykdytojui.

X. SUTARTIES PAKEITIMAI

10.1.  Sutarties sąlygos gali būti keičiamos, vadovaujantis Lietuvos Respublikos viešųjų pirkimų įstatymo 89 straipsnio nuostatomis.  
10.2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavus tokį prašymą, privalo jį išnagrinėti per 5 (penkias) darbo dienas ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
10.3. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių. 

XI. SUTARTIES NUTRAUKIMO SĄLYGOS

11.1.  Sutartis gali būti nutraukta raštišku abiejų Šalių susitarimu.
11.2. Sutartis gali būti nutraukiama Lietuvos Respublikos viešųjų pirkimų įstatymo 90 straipsnyje ir Lietuvos Respublikos civiliniame kodekse numatytais atvejais.
11.3. Užsakovas turi teisę vienašališkai neteismine tvarka nutraukti Sutartį, raštu įspėjęs Rangovą prieš 14 (keturiolika) kalendorinių dienų, šiais atvejais:
11.3.1. kai Rangovas nevykdo savo sutartinių įsipareigojimų; 
11.3.2. kai Rangovas padaro esminį Sutarties pažeidimą;
11.3.3. kai Rangovas Darbus atlieka nekokybiškai ir per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
11.3.4. kai Rangovas perleidžia Sutarties reikalavimus be Užsakovo žinios; 
11.3.5. kai Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija.
11.4. Rangovas turi teisę vienašališkai neteismine tvarka nutraukti Sutartį, prieš 14 (keturiolika) kalendorinių dienų raštu pranešęs apie tai Užsakovui, jeigu Užsakovas nevykdo savo įsipareigojimų arba vykdo juos kitomis sąlygomis, negu numatyta Sutartyje ir jeigu per Rangovo nustatytą protingą terminą neištaiso pranešime nurodytų Sutarties nevykdymo / netinkamo vykdymo trūkumų;
11.5. Jei Sutartis nutraukiama Užsakovo iniciatyva, nesant Rangovo kaltei, nutraukimo atveju Užsakovas sumoka Rangovui atliktų Darbų vertę iki Sutarties nutraukimo. Rangovas neturi teisės į nuostolių dėl Sutarties nutraukimo atlyginimo. 
11.6. Jei Sutartis nutraukiama Užsakovo iniciatyva dėl Rangovo kaltės arba dėl esminio Sutarties pažeidimo, Rangovas įsipareigoja atlyginti Užsakovo dėl Sutarties nutraukimo patirtus nuostolius. Taip pat Užsakovas įgyja teisę pasinaudoti Sutarties 6.2 papunktyje nustatytomis netesybomis. Užsakovo patirti nuostoliai ir netesybos išieškomi išskaičiuojant juos iš Užsakovo Rangovui mokėtinų sumų.
11.7. Šalys po Sutarties nutraukimo turi kiek galima greičiau patvirtinti atlikti Darbų vertę. Taip pat parengiama ataskaita apie Sutarties nutraukimo dieną esančią Rangovo skolą Užsakovui ir (ar) Užsakovo skolą Rangovui.
11.8. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
11.9. Rangovui, Sutarties galiojimo metu, neužtikrinus Pirkimo dokumentuose nurodytos kvalifikacijos statybos darbų vadovo, arba nesilaikant Techninėje specifikacijoje (Sutarties 2 priedas) nurodytos  statybos darbų vadovo skyrimo / keitimo tvarkos arba Rangovui nekokybiškai atliekant Sutartyje numatytus Darbus daugiau nei 2 (du) kartus, per Sutarties galiojimo laikotarpį, tokie pažeidimai laikytinas esminiais ir Užsakovas įgyja teisę nutraukti Sutartį bei pasinaudoti Sutarties 6.2 papunktyje nustatytomis netesybomis. 
11.10. Visi Sutartyje, jos prieduose ir iš Sutarties esmės kylantys Šalių įsipareigojimai – dėl Sutarties objekto, Sutarties kainos ir kainodaros taisyklių, apmokėjimo sąlygos ir tvarkos, Darbų kokybės, Darbų atlikimo terminų – laikomi esminiais ir jų pažeidimas laikomas esminiu Sutarties pažeidimu. Ši nuostata neapriboja galimybės kitų Sutartyje (jos prieduose ir iš Sutarties esmės kylantys) nurodytų įsipareigojimų pažeidimus kvalifikuoti esminiais vadovaujantis Lietuvos Respublikos civilinio kodekso 6.217 straipsnio 2 dalimi.

XII. NENUGALIMOS JĖGOS APLINKYBĖS (FORCE MAJEURE)

12.1. Nė viena iš Šalių neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių (Force Majeure).
12.2. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų privalo nedelsiant, bet ne vėliau kaip per 5 (penkias) dienas nuo aplinkybių atsiradimo ar paaiškėjimo, raštu informuoti apie tai kitą Šalį. Pranešime išdėstyti faktai turi būti patvirtinti kompetentingos valdžios institucijos. Jeigu nenugalimos jėgos aplinkybės užsitęsia ilgiau kaip 2 (dvi) savaites, Šalys tarpusavio susitarimu gali nutraukti Sutartį.
12.3. Nenugalimos jėgos aplinkybėmis yra laikomos aplinkybės, nurodytos Lietuvos Respublikos civiliniame kodekse ir kituose Lietuvos Respublikos norminiuose teisės aktuose.

XIII. KITOS SĄLYGOS

13.1.  Vykdydamos šios Sutarties sąlygas, Šalys vadovaujasi Lietuvos Respublikos įstatymais ir kitais norminiais teisės aktais. 
13.2. Visi iškilę ginčai sprendžiami Šalių tarpusavio susitarimu per 1 (vieną) mėnesį nuo vienos iš Sutarties Šalių rašto pateikimo dienos, o jeigu tokiu būdu nepavyksta jų išspręsti, ginčas sprendžiamas Lietuvos Respublikos įstatymų nustatyta tvarka pagal Užsakovo buveinės vietą.
13.3. Šalys negali be raštiško kitos Šalies sutikimo perduoti savo teisių ir pareigų, prisiimtų šia Sutartimi, trečiosioms šalims.
13.4. Visi su Sutartimi susiję nurodymai, prašymai, kiti dokumentai ar susirašinėjimas turi būti siunčiami raštu (elektroninėmis ryšio priemonėmis, paštu ar per kitą tinkamą vežėją). Sutarties Šalys įsipareigoja nedelsdamos raštu pranešti viena kitai kontaktinės informacijos ir rekvizitų pasikeitimą. 
13.5. Šalys sutinka laikyti šios Sutarties sąlygas, visą dokumentaciją ir informaciją, kurią Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo jos neatskleisti tretiesiems asmenims, išskyrus atvejus, kai konfidencialią informaciją privaloma atskleisti vadovaujantis teisės aktų reikalavimais arba tokia informacija jau buvo viešai paskelbta kitos Šalies.
13.6. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
13.7. Asmenys, atsakingi už Sutarties vykdymą:
	
	Užsakovo atstovas
	Rangovo atstovas

	Pareigos, vardas, pavardė
	
	

	Adresas
	
	

	Telefonas, faksas
	
	

	El. paštas
	
	


13.8.   Asmenų, atsakingų už Sutarties vykdymą, keitimas atliekamas raštu pranešant kitai Šaliai naujai paskirto asmens, atsakingo už Sutarties vykdymą, kontaktinius duomenis. Atitinkamos Šalies naujai paskirtas už Sutarties vykdymą atsakingas asmuo iš Sutarties kylančias teises ir pareigas pradeda vykdyti nuo pranešimo išsiuntimo kitai Šaliai dienos. 
13.9. Už Sutarties ir jos pakeitimų paskelbimą atsakingas Užsakovo paskirtas specialistas/darbuotojas.
13.10. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus  įgaliojimus turinčių asmenų parašais.
13.11.   Ši Sutartis sudaryta 2 (dviem) egzemplioriais lietuvių kalba, turinčiais vienodą juridinę galią, po vieną egzempliorių kiekvienai Šaliai. Sutartis gali būti sudaroma ir pasirašant elektronine forma (kvalifikuotu elektroniniu parašu). Sutartis sudaryta elektronine forma prilyginama rašytinei formai.
XIV. SUTARTIES PRIEDAI

14.1.  Pirkimo dokumentai bei šios Sutarties priedai yra neatsiejama Sutarties dalis. Sutarties priedai: 
14.1.1. Sutarties 1 priedas – projektuotojo UAB „Klaipėdos projektas“ projektas Nr. KLP-025-04-02, Nr. VP-2-TvDP „Namo muziejaus (u.k. 10791) Mažeikių raj. Sav., Viekšnių sen., Viekšnių m., Tilto g. 3, fasadų tvarkybos (remonto, restauravimo) darbų projektas“;
14.1.2. Sutarties 2 priedas – namo muziejaus (u.k. 10791) Mažeikių raj. Sav., Viekšnių m., Viekšnių sen., Mažeikių raj. sav. polichrominių tyrimų ataskaita;
14.1.3. Sutarties 3 priedas – namo muziejaus (u.k. 10791) Mažeikių raj. Sav., Viekšnių m., Viekšnių sen., Mažeikių raj. sav. taikomųjų tyrimų ataskaita;
14.1.4. [bookmark: _Hlk221715425]Sutarties 4 priedas – Techninė specifikacija; 
14.1.5. Sutarties 5 priedas – Darbų kiekių žiniaraščiai (Exel formatu);
14.1.6. Sutarties 6 priedas – Statybvietės perdavimo – priėmimo aktas (forma);
14.1.7. Sutarties 7 priedas – Rangovo pasiūlymas su lokalinėmis sąmatomis.


XV. ŠALIŲ REKVIZITAI IR PARAŠAI
        

	UŽSAKOVAS

Mažeikių muziejus 		 V.Burbos g. 9, Mažeikiai	
Juridinio asm. kodas 188208984
Tel. +370 443 26791,
El.p. info@mazeikiumuziejus.lt	
	RANGOVAS

{Parduodančiosios organizacijos pavadinimas}
{Adresas}
{Telefonas}
{Faksas}
{Įstaigos kodas}
{PVM mokėtojo kodas}
{Bankas}
{Atsiskaitomosios sąskaitos numeris}

	
Direktorius
Vaidotas Balzeris
_____
___________   ___
A. V.
	 
 { Rangovo atstovo pareigos}
{Vardas Pavardė}

___________________
A.V.                                                            


                                                  



2026 m. 	 d. sutarties Nr.
6 priedas


	Statybvietės perdavimo-priėmimo aktas
[Data]

	Rangos sutarties data, numeris:

	Statybvietės adresas:

	Užsakovas – [pavadinimas], vadovaudamasis Sutarties sąlygų 4.3.2 papunkčio nuostatomis šiuo Statybvietės perdavimo-priėmimo aktu suteikia Rangovui – [pavadinimas] Statybvietės valdymo teisę.
Rangovas, šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį.


	Užsakovo atstovas ____________________________________
Parašas:                                                                                 Data

	Rangovo atstovas _____________________________________
Parašas:                                                                                   Data





